text: Nyt lys i kæmpelager er en succes 
  17 august 2015 kl. 13.55
  Lys sagde Sanistål i Taulov - og lys kom der. LED-lys. Til gavn for miljøet, virksomhedens pengepung og for medarbejdernes trivsel.
  
  Saniståls centrallager er stort. Meget stort. Faktisk Danmarks største enkeltstående stålhal på 42.000 m2. Svarende til seks fodboldbaner. Og med meget højt til loftet. Så der skal masser af lys til så alle kan se, hvad de laver.
  I maj begyndte virksomheden at skifte de traditionelle el-pærer ud med LED-lys. For et million-beløb.
  Med det nye LED-lys har Saniståls centrallager i Taulov - reduceret deres energiforbrug med 940.000 kWh og udleder nu 333.100 kg mindre CO2 hvert år. Det svarer til 215 gennemsnitsfamilier. Der spares altså millioner af kroner.
  Lyset minder meget mere om dagslys, hvilket gør det lettere for medarbejderne, der arbejder om natten, at bevare koncentrationen.
  Herved er det nye lys også med til at øge arbejdssikkerheden og arbejdsmiljøet hos virksomheden.
  Dan Allan Nielsen, fabrikschef, Sanistål, siger: (Var.: 0.51 min.)
  